CELEX: 32016R1382
Language: et
Date: 2016-08-16 00:00:00
Title: Komisjoni rakendusmäärus (EL) 2016/1382, 16. august 2016, millega tühistatakse viie eksportiva tootja hinnakohustuse heakskiit, mis anti lõplike meetmete kohaldamise ajaks vastavalt rakendusotsusele 2013/707/EL, millega kinnitatakse pakutud hinnakohustus, mis on seotud Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) importi käsitlevate dumpingu- ja subsiidiumivastaste menetlustega

17.8.2016   
            
            
               ET
            
            
               Euroopa Liidu Teataja
            
            
               L 222/10
            
         KOMISJONI RAKENDUSMÄÄRUS (EL) 2016/1382,
   16. august 2016,
   millega tühistatakse viie eksportiva tootja hinnakohustuse heakskiit, mis anti lõplike meetmete kohaldamise ajaks vastavalt rakendusotsusele 2013/707/EL, millega kinnitatakse pakutud hinnakohustus, mis on seotud Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) importi käsitlevate dumpingu- ja subsiidiumivastaste menetlustega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „dumpinguvastane alusmäärus“), eriti selle artiklit 8,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1037 kaitse kohta subsideeritud impordi eest riikidest, mis ei ole Euroopa Liidu liikmed (2) (edaspidi „subsiidiumivastane alusmäärus“), eriti selle artiklit 13,
   pärast liikmesriikidele teatamist
   ning arvestades järgmist:
   A.   HINNAKOHUSTUS JA MUUD KEHTIVAD MEETMED
   
   
               (1)
            
            
               Määrusega (EL) nr 513/2013 (3) kehtestas Euroopa Komisjon (edaspidi „komisjon“) ajutise dumpinguvastase tollimaksu Hiina Rahvavabariigist (edaspidi „HRV“) pärit või sealt saadetud kristalsest ränist fotoelektriliste moodulite (edaspidi „moodulid“) ja nende põhikomponentide (elementide ja plaatide) Euroopa Liitu (edaspidi „liit“) suunatud impordi suhtes.
            
         
               (2)
            
            
               Eksportivate tootjate rühm volitas Hiina masinate ja elektroonikatoodete impordi ja ekspordi kaubanduskoda (edaspidi „CCCME“) pakkuma komisjonile eksportivate tootjate nimel hinnakohustust, mida kaubanduskoda ka tegi. Hinnakohustuse tingimustest selgub, et see seisneb iga eksportiva tootja jaoks eraldi hinnakohustuses, mida koordineerib praktilistel põhjustel CCCME.
            
         
               (3)
            
            
               Otsusega 2013/423/EL (4) kiitis komisjon selle hinnakohustuse heaks ajutise dumpinguvastase tollimaksu osas. Määrusega (EL) nr 748/2013 (5) muutis komisjon määrust (EL) nr 513/2013, et teha hinnakohustuse heakskiitmisest tulenevad vajalikud tehnilised muudatused seoses ajutise dumpinguvastase tollimaksuga.
            
         
               (4)
            
            
               Rakendusmäärusega (EL) nr 1238/2013 (6) kehtestas nõukogu lõpliku dumpinguvastase tollimaksu HRVst pärit või sealt saadetud moodulite ja elementide liitu suunatud impordi suhtes (edaspidi „vaatlusalused tooted“). Rakendusmäärusega (EL) nr 1239/2013 (7) kehtestas nõukogu ka lõpliku tasakaalustava tollimaksu vaatlusaluste toodete liitu suunatud impordi suhtes.
            
         
               (5)
            
            
               Pärast seda, kui eksportivate tootjate rühm (edaspidi „eksportivad tootjad“) ning CCCME esitasid teatise hinnakohustuse muudetud versiooni kohta, kinnitas komisjon rakendusotsusega 2013/707/EL (8) muudetud hinnakohustuse (edaspidi „hinnakohustus“) heakskiitmise lõplike meetmete kohaldamise ajaks. Kõnealuse otsuse lisas on loetletud need eksportivad tootjad, kelle hinnakohustus vastu võeti, sealhulgas:
               
                           (a)
                        
                        
                           Delsolar (Wujiang) Ltd ja sellega seotud äriühing Euroopa Liidus, ühine TARICi lisakood: B792 („Delsolar“);
                        
                     
                           (b)
                        
                        
                           CNPV Dongying Solar Power Co. Ltd, TARICi lisakood: B813 („CNPV“);
                        
                     
                           (c)
                        
                        
                           MOTECH (Suzhou) RENEWABLE ENERGY CO. LTD, TARICi lisakood: B852 („MOTECH“);
                        
                     
                           (d)
                        
                        
                           Xi'an LONGi Silicon Materials Corp. ja Wuxi LONGi Silicon Materials Co. Ltd, ühine TARICi lisakood: B897 („Xi'an LONGi“); ning
                        
                     
                           (e)
                        
                        
                           LERRI Solar Technology (Zhejiang) Co. Ltd ja sellega seotud äriühing Euroopa Liidus, ühine TARICi lisakood: B898 („LERRI Solar“).
                        
                     
         
               (6)
            
            
               Rakendusotsusega 2014/657/EL (9) kiitis komisjon heaks eksportivate tootjate ja CCCME ettepaneku selgituste kohta seoses hinnakohustuste rakendamisega HRVst pärit või sealt saadetud vaatlusaluste toodete, nimelt moodulite ja elementide suhtes, mis kuuluvad CN-koodide ex 8541 40 90 alla (TARICi koodid 8541409021, 8541409029, 8541409031 ja 8541409039) ning mille on tootnud eksportivad tootjad (edaspidi „hõlmatud toode“). Põhjenduses 4 osutatud dumpinguvastaseid ja tasakaalustavaid tollimakse ning hinnakohustust nimetatakse koos „meetmeteks“.
            
         
               (7)
            
            
               Rakendusmäärusega (EL) 2015/866 (10) tühistas komisjon kolmele eksportivale tootjale antud hinnakohustuse heakskiidu.
            
         
               (8)
            
            
               Rakendusmäärusega (EL) 2015/1403 (11) tühistas komisjon veel ühele eksportivale tootjale antud hinnakohustuse heakskiidu.
            
         
               (9)
            
            
               Rakendusmäärusega (EL) 2015/2018 (12) tühistas komisjon kahele eksportivale tootjale antud hinnakohustuse heakskiidu.
            
         
               (10)
            
            
               Komisjon algatas vastavalt dumpinguvastase alusmääruse artikli 11 lõikele 2 Euroopa Liidu Teatajas5. detsembril 2015 avaldatud algatamisteatega (13) aegumise läbivaatamisega seotud uurimise.
            
         
               (11)
            
            
               Komisjon algatas vastavalt subsiidiumivastase alusmääruse artiklile 18 Euroopa Liidu Teatajas5. detsembril 2015 avaldatud algatamisteatega (14) aegumise läbivaatamisega seotud uurimise.
            
         
               (12)
            
            
               Samuti algatas komisjon vastavalt dumpinguvastase alusmääruse artikli 11 lõikele 3 ja subsiidiumivastase alusmääruse artiklile 19 Euroopa Liidu Teatajas5. detsembril 2015 avaldatud algatamisteatega (15) osalise vahepealse läbivaatamise.
            
         
               (13)
            
            
               Rakendusmäärusega (EL) 2016/115 (16) tühistas komisjon veel ühele eksportivale tootjale antud hinnakohustuse heakskiidu.
            
         
               (14)
            
            
               Rakendusmäärusega (EL) 2016/185 (17) laiendas komisjon Hiina Rahvavabariigist pärit või sealt lähetatud vaatlusaluste toodete impordi suhtes rakendusmäärusega (EL) nr 1238/2013 kehtestatud lõplikku dumpinguvastast tollimaksu Malaisiast ja Taiwanist lähetatud vaatlusaluste toodete impordile, olenemata sellest, kas need on deklareeritud Malaisiast või Taiwanist pärinevatena.
            
         
               (15)
            
            
               Rakendusmäärusega (EL) 2016/184 (18) laiendas komisjon Hiina Rahvavabariigist pärit või sealt lähetatud vaatlusaluste toodete impordi suhtes rakendusmäärusega (EL) nr 1239/2013 kehtestatud lõplikku tasakaalustavat tollimaksu Malaisiast ja Taiwanist lähetatud vaatlusaluste toodete impordile, olenemata sellest, kas need on deklareeritud Malaisiast või Taiwanist pärinevatena.
            
         
               (16)
            
            
               Rakendusmäärusega (EL) 2016/1045 (19) tühistas komisjon veel ühele eksportivale tootjale antud hinnakohustuse heakskiidu.
            
         B.   HINNAKOHUSTUSE TINGIMUSED, MIS VÕIMALDAVAD HINNAKOHUSTUSE TÜHISTADA, KUI SEDA EI OLE RIKUTUD
   
   
               (17)
            
            
               Hinnakohustusega on ette nähtud, et komisjon võib hinnakohustuse kohaldamise ajal selle heakskiidu igal ajal tühistada, kui hinnakohustuse järelevalve ja selle täitmine osutuvad teostamatuks või kui asjaolud muutuvad.
            
         
               (18)
            
            
               Lisaks sellele võib eksportiv tootja omal soovil loobuda oma hinnakohustusest mis tahes hetkel selle kohaldamise ajal.
            
         C.   ETTEVÕTJATE DELSOLAR JA MOTECH HINNAKOHUSTUSE HEAKSKIIDU TÜHISTAMISE PÕHJUSED
   
   
               (19)
            
            
               Nii Delsolaril kui ka MOTECHil on Taiwanis seotud osapool, kellele võimaldati vabastus põhjendustes 14 ja 15 viidatud meetmetest kõrvalehoidmise uurimisest.
            
         
               (20)
            
            
               Komisjon uuris sellise vabastuse mõju hinnakohustuse täidetavusele. Vabastused kujutavad endast asjaolude muutust võrreldes hinnakohustuse heakskiitmise aja olukorraga. Vabastuste eesmärk on vabastada selliste vaatlusaluste toodete import liitu, mida toodavad Delsolari ja MOTECHI seotud osapooled Taiwanis. Selline import ei kuulu nimetatud hinnakohustuse kohaldamisalasse.
            
         
               (21)
            
            
               Komisjon on seisukohal, et see vabastus tekitab liitu importimise suhtes suure ristkompenseerimise ohu. Kõrvalehoidmisvastasest uurimisest vabastatud seotud osapooled võivad müüa vaatlusalust toodet liitu samadele klientidele, kellele müüakse hinnakohustusega hõlmatud toodet, ja selliste tehingute hinnad võidakse kehtestada nii, et nendega kaetakse hinnakohustuse väikseim impordihind. Komisjonil ei ole võimalik kontrollida hinnakohustuse alla kuuluvat müüki samadele liidu klientidele ja Taiwanist pärit müüki.
            
         
               (22)
            
            
               Seepärast leidis komisjon, et eespool nimetatud vabastuste tõttu on järelevalve Delsolari ja MOTECHi hinnakohustuse üle teostamatu.
            
         D.   LERRI SOLARi, XI'AN LONGi ja CNPV VABATAHTLIK KOHUSTUSEST LOOBUMINE
   
   
               (23)
            
            
               LERRI Solar teatas 2016. aasta märtsis komisjonile, et soovib oma hinnakohustuse tühistada.
            
         
               (24)
            
            
               Xi'an LONGi ja CNPV teatasid 2016. aasta mais komisjonile, et soovivad samuti oma hinnakohustuse tühistada.
            
         E.   KIRJALIKUD ESILDISED JA ÄRAKUULAMINE
   
   
               (25)
            
            
               Huvitatud isikutele anti võimalus saada ära kuulatud ja esitada oma märkused vastavalt dumpinguvastase alusmääruse artikli 8 lõikele 9 ja subsiidiumivastase alusmääruse artikli 13 lõikele 9. Delsolar ja MOTECH esitasid oma märkused.
            
         (i)   Delsolar
   
   
               (26)
            
            
               Delsolar vaidlustas väite, et temaga seotud Taiwani osapoolele antud vabastus kujutab endast asjaolude muutumist. Delsolar teatas Taiwani äriühinguga ühinemisest komisjonile esialgses uurimises, millele on osutatud põhjenduses 4, ning komisjon seda ei vaidlustanud. Kuna Delsolari Taiwani seotud osapoole toodetud vaatlusaluse toote kohta ei ole enne ega ka pärast meetmetest kõrvalehoidmise uurimist meetmeid kehtestatud, ei erine olukord sellest, mis oli enne meetmetest kõrvalehoidmise uurimist.
            
         
               (27)
            
            
               Komisjon ei saa selle põhjendusega nõustuda.
            
         
               (28)
            
            
               Esiteks tuletab komisjon meelde, et import liitu kolmandatest riikidest, välja arvatud Hiinast, oli uurimisperioodil 6,8 % liidu turust. Taiwanist pärit impordi turuosa oli 0,8 % (tabel 12 määruses (EL) nr 513/2013). Nendest andmetest selgub, et eksport Taiwanil tegutsevatest ja hinnakohustuse pakkumise teinud Hiina äriühingutega seotud tootmisüksustest oli marginaalne.
            
         
               (29)
            
            
               Kuid arvestades erandite tegemist vastavalt dumpinguvastase alusmääruse artikli 13 lõikele 4 ja subsiidiumivastase alusmääruse artikli 23 lõikele 6, võib eeldada, et Delsolariga seotud Taiwani osapool hakkab liitu eksportima suures koguses mooduleid ja elemente.
            
         
               (30)
            
            
               Hinnakohustuse heakskiidu tühistamise otsus tuleneb ristkompenseerimise ohust, mida komisjon ei saa kontrollida. Riski kontrollimise hindamise seisukohast ei ole oluline, kas kolmanda riigi tootmisüksustes valminud toodete suhtes võetakse meetmeid. Erand puudutab Delsolariga seotud Taiwani osapoole toodetud vaatlusaluse toote importi, mis on suunatud otseselt liidu turule. Seega tekib suur ristkompenseerimise risk. Riskide kontrollimise hindamine on ka juhtumipõhine ja see võib muutuda kohustuse kehtivusajal, kui teatavad ohud tegelikkuses realiseeruvad ja kui ilmnevad uued ohud ning komisjon saab paremini hinnata juhtumipõhise järelevalve praktilisi tahke. Sellega seoses ei ole samuti oluline, kas impordi suhtes oli enne meetmetest kõrvalehoidmise uurimist kohaldatud meetmeid.
            
         
               (31)
            
            
               Veel väitis Delsolar, et erandi lubamisest temaga seotud Taiwani osapoolele ei saa järeldada, et Delsolari kohustuse kontrollimine muutub teostamatuks. Delsolari arvates on suurenenud ristkompenseerimise risk üksnes oletus. Kui hinnakohustusega keelatakse ettevõtjal müük samadele klientidele, võib mis tahes rikkumine põhjustada Delsolari hinnakohustuse tühistamise. Delsolar märkis sellega seoses, et ta ei müü hõlmatud tooteid samadele klientidele, kellele temaga seotud Taiwani osapool müüb vaatlusalust toodet. Väite paikapidavust saab kontrollida kohapeal tehtud kontrollkäikudega Delsolari ja temaga seotud Taiwani osapoole valdustes. Lisaks väitis Delsolar, et komisjon on põhjendustes 14 ja 15 osutatud kõrvalehoidmist käsitlevas uurimises lugenud temaga seotud Taiwani osapoolt tegelikuks tootjaks, kes ei hoia meetmetest kõrvale. Seega on väide võimaliku ristkompenseerimise ohust puhas oletus.
            
         
               (32)
            
            
               Komisjon ei nõustu kõnealuse väitega. Meetmetest kõrvalehoidmise uurimisega, millele on põhjendustes 14 ja 15 osutatud, tehti kindlaks, et Delsolariga seotud Taiwani osapool ei tegelenud meetmetest kõrvalehoidmisega vastavalt dumpinguvastase algmääruse artiklile 13 ja subsiidiumivastase algmääruse artiklile 23. Kuid uurimine ei hõlmanud riske, mis on seotud Delsolari hinnakohustusega. Kumbki neist järeldustest ei kinnita seda, et mingit kõrvalehoidmist hinnakohustusest hindade ristkompenseerimise tähenduses ei ole aset leidnud. Vastupidi, Delsolariga seotud Taiwani osapool suurendab oluliselt Delsolari hinnakohustusega seotud kõrvalehoidmise riske. Selline hinnavabastus tähendabki soovi liitu müüa. Seetõttu on vaja, et komisjon kontrolliks nii hinnakohustusega müüki kui ka müüki Taiwanist. See muudab Delsolari hinnakohustuse kontrollimise ebamõistlikuks. Komisjon tuletab siinkohal meelde, et kohustuse järelevalve on muutunud üha raskemaks kohustuse rakendamise ajal, eelkõige seoses Malaisia ja Taiwani puhul ilmnenud dumpinguvastastest meetmetest kõrvalehoidmisega. Komisjonil ei ole võimalik jälgida Taiwanist pärit müüki, mis jääb hinnakohustuse kohaldamisalast väljapoole. Lisaks tuletab komisjon meelde, et ta pakkus Delsolarile võimalusi, mille puhul oleks hinnakohustuse täitmise järelevalvet saanud teha, kuid Delsolar keeldus neid kaalumast.
            
         
               (33)
            
            
               Delsolar väitis, et tema olukord on sarnane mis tahes muu hinnakohustusega äriühinguga, kellel on seotud osapooli tootmisüksustega sellistes riikides, mille suhtes meetmeid ei kohaldata. Seega sellise seose olemasolu iseenesest ei muuda veel hinnakohustuse järelevalvet teostamatuks.
            
         
               (34)
            
            
               Komisjon lükkab selle väite ümber ning viitab oma põhjendustele 27 ja 29.
            
         (ii)   MOTECH
   
   
               (35)
            
            
               Nagu Delsolar, nii väitis ka MOTECH, et tema suhe oma Taiwani seotud osapoolega oli komisjonile teada esialgse uurimise ajal, millele on osutatud põhjenduses 4. Nõustudes selle väitega MOTECHilt, kinnitab komisjon, et kõrvalehoidmist ei toimunud.
            
         
               (36)
            
            
               Kõigepealt viitab komisjon sellega seoses Delsolari sarnaste väidete tagasilükkamisele.
            
         
               (37)
            
            
               Ka ei saa komisjon selle väitega nõustuda järgmistel põhjustel. Hinnakohustuse vastuvõtmisel teeb komisjon järelevalve riski üldise analüüsi. Vastuvõtmine iseenesest ei tähenda, et kõrvalehoidmist ei toimuks. Komisjon on seisukohal, et MOTECHiga seotud Taiwani osapool suurendab ristkompenseerimise riski, nagu viidatud põhjenduses 21. Komisjon tuletab siinkohal meelde, et kohustuse järelevalve on muutunud üha raskemaks kohustuse rakendamise ajal, eelkõige seoses Malaisia ja Taiwani puhul ilmnenud dumpinguvastastest meetmetest kõrvalehoidmistega. Komisjonil ei ole võimalik kontrollida hinnakohustuse alla kuuluvat müüki samadele liidu klientidele ja Taiwanist pärit müüki.
            
         
               (38)
            
            
               Veel väitis MOTECH, et erandi lubamisega temaga seotud Taiwani osapoolele kinnitas komisjon, et MOTECHi ja temaga seotud Taiwani osapoole osas ei toimu ristkompenseerimist ja meetmetest kõrvalehoidmist. Komisjon saaks teha MOTECHi ja temaga seotud Taiwani osapoole impordi järelevalvet, sest kumbki impordib liitu eri TARICi lisakoodide kohaselt.
            
         
               (39)
            
            
               Komisjon ei nõustu kõnealuse väitega. Põhjendustes 14 ja 15 viidatud kõrvalehoidmist käsitlevas uurimises lubatud erand kinnitab, et MOTECHi ja temaga seotud Taiwani osapoole puhul ei ilmnenud meetmetest kõrvalehoidmist. See järeldus aga ei ole oluline hinnakohustuse praktilise täidetavuse hindamise seisukohast vastavalt põhjendustele 21 ja 22. Komisjon analüüsis selle erandi mõju ja jõudis järeldusele, et ristkompenseerimise risk on suurenenud. Komisjon võttis ka arvesse kogemusi, mis saadi seoses hinnakohustuse järelevalvega, ning tegi järelduse, et ei ole võimalik kontrollida samadele liidu klientidele toimuvat hinnakohustuse alla kuuluvat müüki ja Taiwanist pärit müüki.
            
         F.   HINNAKOHUSTUSE HEAKSKIIDU TÜHISTAMINE JA LÕPLIKE TOLLIMAKSUDE KEHTESTAMINE
   
   
               (40)
            
            
               Seega on komisjon kooskõlas dumpinguvastase alusmääruse artikli 8 lõikega 9, subsiidiumivastase alusmääruse artikli 13 lõikega 9 ja hinnakohustuse tingimustega jõudnud järeldusele, et ettevõtjate Delsolari, CNPV, MOTECHi, Xi'an LONGi, LERRI Solari ja nendega seotud liidu äriühingute hinnakohustusele antud heakskiit tuleb tühistada.
            
         
               (41)
            
            
               Vastavalt dumpinguvastase alusmääruse artikli 8 lõikele 9 ja subsiidiumivastase alusmääruse artikli 13 lõikele 9 kohaldatakse automaatselt nõukogu rakendusmääruse (EL) nr 1238/2013 artikliga 1 kehtestatud lõplikku dumpinguvastast tollimaksu ja nõukogu rakendusmääruse (EL) nr 1239/2013 artikliga 1 kehtestatud lõplikku tasakaalustavat tollimaksu HRVst pärit või sealt saadetud sellise vaatlusaluse toote impordi suhtes, mille tootjad on Delsolar (TARICi lisakood: B792), CNPV (TARICi lisakood: B813), MOTECH (TARICi lisakood: B852), Xi'an LONGi (TARICi lisakood: B897) ja LERRI Solar (TARICi lisakood: B898), alates käesoleva määruse jõustumise päevast.
            
         
               (42)
            
            
               Teavitamise eesmärgil on käesoleva määruse lisas esitatud tabelis loetletud need eksportivad tootjad, kelle hinnakohustusele rakendusotsusega 2013/707/EL antud heakskiit ei muutu,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesolevaga tühistatakse heakskiit, mis on antud järgmiste ettevõtjate hinnakohustustele:
   
               a)
            
            
               Delsolar (Wujiang) Ltd ja sellega seotud äriühing Euroopa Liidus, ühine TARICi lisakood: B792;
            
         
               b)
            
            
               CNPV Dongying Solar Power Co. Ltd, TARICi lisakood: B813;
            
         
               c)
            
            
               MOTECH (Suzhou) RENEWABLE ENERGY CO. LTD, TARICi lisakood: B852;
            
         
               d)
            
            
               Xi'an LONGi Silicon Materials Corp. ja Wuxi LONGi Silicon Materials Co. Ltd, ühine TARICi lisakood: B897; ning
            
         
               e)
            
            
               LERRI Solar Technology (Zhejiang) Co. Ltd ja sellega seotud äriühing Euroopa Liidus, ühine TARICi lisakood: B898.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. august 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 30.6.2016, lk 21.
   
      (2)  ELT L 176, 30.6.2016, lk 55.
   
      (3)  ELT L 152, 5.6.2013, lk 5.
   
      (4)  ELT L 209, 3.8.2013, lk 26.
   
      (5)  ELT L 209, 3.8.2013, lk 1.
   
      (6)  ELT L 325, 5.12.2013, lk 1.
   
      (7)  ELT L 325, 5.12.2013, lk 66.
   
      (8)  ELT L 325, 5.12.2013, lk 214.
   
      (9)  ELT L 270, 11.9.2014, lk 6.
   
      (10)  ELT L 139, 5.6.2015, lk 30.
   
      (11)  ELT L 218, 19.8.2015, lk 1.
   
      (12)  ELT L 295, 12.11.2015, lk 23.
   
      (13)  ELT C 405, 5.12.2015, lk 8.
   
      (14)  ELT C 405, 5.12.2015, lk 20.
   
      (15)  ELT C 405, 5.12.2015, lk 33.
   
      (16)  ELT L 23, 29.1.2016, lk 47.
   
      (17)  ELT L 37, 12.2.2016, lk 76.
   
      (18)  ELT L 37, 12.2.2016, lk 56.
   
      (19)  ELT L 170, 29.6.2016, lk 5.
   
      LISA
      Äriühingute loetelu
      
                  Äriühingu nimi
               
               
                  TARICi lisakood
               
            
                  Jiangsu Aide Solar Energy Technology Co. Ltd
               
               
                  B798 
               
            
                  Alternative Energy (AE) Solar Co. Ltd
               
               
                  B799 
               
            
                  Anhui Chaoqun Power Co. Ltd
               
               
                  B800 
               
            
                  Anji DaSol Solar Energy Science & Technology Co. Ltd
               
               
                  B802 
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801 
               
            
                  Anhui Titan PV Co. Ltd
               
               
                  B803 
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804 
               
            
                  Changzhou NESL Solartech Co. Ltd
               
               
                  B806 
               
            
                  Changzhou Shangyou Lianyi Electronic Co. Ltd
               
               
                  B807 
               
            
                  CHINALAND SOLAR ENERGY CO. LTD
               
               
                  B808 
               
            
                  ChangZhou EGing Photovoltaic Technology Co. Ltd
               
               
                  B811 
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812 
               
            
                  CSG PVtech Co. Ltd
               
               
                  B814 
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809 
               
            
                  Dongfang Electric (Yixing) MAGI Solar Power Technology Co. Ltd
               
               
                  B816 
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817 
               
            
                  Era Solar Co. Ltd
               
               
                  B818 
               
            
                  GD Solar Co. Ltd
               
               
                  B820 
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821 
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850 
               
            
                  Guodian Jintech Solar Energy Co. Ltd
               
               
                  B822 
               
            
                  Hangzhou Bluesun New Material Co. Ltd
               
               
                  B824 
               
            
                  Hanwha SolarOne (Qidong) Co. Ltd
               
               
                  B826 
               
            
                  Hengdian Group DMEGC Magnetics Co. Ltd
               
               
                  B827 
               
            
                  HENGJI PV-TECH ENERGY CO. LTD
               
               
                  B828 
               
            
                  Himin Clean Energy Holdings Co. Ltd
               
               
                  B829 
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830 
               
            
                  Jiangsu Green Power PV Co. Ltd
               
               
                  B831 
               
            
                  Jiangsu Hosun Solar Power Co. Ltd
               
               
                  B832 
               
            
                  Jiangsu Jiasheng Photovoltaic Technology Co. Ltd
               
               
                  B833 
               
            
                  Jiangsu Runda PV Co. Ltd
               
               
                  B834 
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835 
               
            
                  Jiangsu Seraphim Solar System Co. Ltd
               
               
                  B836 
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837 
               
            
                  Jiangsu Sinski PV Co. Ltd
               
               
                  B838 
               
            
                  Jiangsu Sunlink PV Technology Co. Ltd
               
               
                  B839 
               
            
                  Jiangsu Zhongchao Solar Technology Co. Ltd
               
               
                  B840 
               
            
                  Jiangxi Risun Solar Energy Co. Ltd
               
               
                  B841 
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793 
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842 
               
            
                  Jiangyin Shine Science and Technology Co. Ltd
               
               
                  B843 
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794 
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845 
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795 
               
            
                  Juli New Energy Co. Ltd
               
               
                  B846 
               
            
                  Jumao Photonic (Xiamen) Co. Ltd
               
               
                  B847 
               
            
                  King-PV Technology Co. Ltd
               
               
                  B848 
               
            
                  Kinve Solar Power Co. Ltd (Maanshan)
               
               
                  B849 
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851 
               
            
                  Nanjing Daqo New Energy Co. Ltd
               
               
                  B853 
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854 
               
            
                  Ningbo Huashun Solar Energy Technology Co. Ltd
               
               
                  B856 
               
            
                  Ningbo Jinshi Solar Electrical Science & Technology Co. Ltd
               
               
                  B857 
               
            
                  Ningbo Komaes Solar Technology Co. Ltd
               
               
                  B858 
               
            
                  Ningbo Osda Solar Co. Ltd
               
               
                  B859 
               
            
                  Ningbo Qixin Solar Electrical Appliance Co. Ltd
               
               
                  B860 
               
            
                  Ningbo South New Energy Technology Co. Ltd
               
               
                  B861 
               
            
                  Ningbo Sunbe Electric Ind Co. Ltd
               
               
                  B862 
               
            
                  Ningbo Ulica Solar Science & Technology Co. Ltd
               
               
                  B863 
               
            
                  Perfectenergy (Shanghai) Co. Ltd
               
               
                  B864 
               
            
                  Perlight Solar Co. Ltd
               
               
                  B865 
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866 
               
            
                  RISEN ENERGY CO. LTD
               
               
                  B868 
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869 
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870 
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871 
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872 
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873 
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874 
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875 
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876 
               
            
                  Shenzhen Sacred Industry Co.Ltd
               
               
                  B878 
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880 
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881 
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882 
               
            
                  SUZHOU SHENGLONG PV-TECH CO. LTD
               
               
                  B883 
               
            
                  TDG Holding Co. Ltd
               
               
                  B884 
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885 
               
            
                  Wenzhou Jingri Electrical and Mechanical Co. Ltd
               
               
                  B886 
               
            
                  Shanghai Topsolar Green Energy Co. Ltd
               
               
                  B877 
               
            
                  Shenzhen Sungold Solar Co. Ltd
               
               
                  B879 
               
            
                  Wuhu Zhongfu PV Co. Ltd
               
               
                  B889 
               
            
                  Wuxi Saijing Solar Co. Ltd
               
               
                  B890 
               
            
                  Wuxi Shangpin Solar Energy Science and Technology Co. Ltd
               
               
                  B891 
               
            
                  Wuxi Solar Innova PV Co. Ltd
               
               
                  B892 
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796 
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893 
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896 
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797 
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899 
               
            
                  Yuhuan Sinosola Science & Technology Co.Ltd
               
               
                  B900 
               
            
                  Zhangjiagang City SEG PV Co. Ltd
               
               
                  B902 
               
            
                  Zhejiang Fengsheng Electrical Co. Ltd
               
               
                  B903 
               
            
                  Zhejiang Global Photovoltaic Technology Co. Ltd
               
               
                  B904 
               
            
                  Zhejiang Heda Solar Technology Co. Ltd
               
               
                  B905 
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906 
               
            
                  Zhejiang Kingdom Solar Energy Technic Co. Ltd
               
               
                  B907 
               
            
                  Zhejiang Koly Energy Co. Ltd
               
               
                  B908 
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910 
               
            
                  Zhejiang Shuqimeng Photovoltaic Technology Co. Ltd
               
               
                  B911 
               
            
                  Zhejiang Shinew Photoelectronic Technology Co. Ltd
               
               
                  B912 
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914 
               
            
                  Zhejiang Sunrupu New Energy Co. Ltd
               
               
                  B915 
               
            
                  Zhejiang Tianming Solar Technology Co. Ltd
               
               
                  B916 
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917 
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918 
               
            
                  ZHEJIANG YUANZHONG SOLAR CO. LTD
               
               
                  B920 
               
            
                  Zhongli Talesun Solar Co. Ltd
               
               
                  B922